laion/Wikipedia-Exotic huggingface dataset:
סנגל במשחקים האולימפיים

סנגל משתתפת במשחקים האולימפיים מאז אולימפיאדת טוקיו (1964), ולצד חוף השנהב הייתה היחידה ממדינות אפריקה שלא החרימה את אולימפיאדת מונטריאול (1976). באולימפיאדות הראשונות בהן השתתפה סנגל, לא הגיעו ספורטאיה להישגים מרשימים. הספורטאי הסנגלי הראשון (והיחיד עד כה) שזכה במדליה אולימפית היה האתלט אמאדו דיה בה, שזכה במדליית הכסף בריצת 400 מטר משוכות באולימפיאדת סיאול (1988). באולימפיאדת אטלנטה (1996) בלטה נבחרת השליחים ל-400X4 מטרים, שסיימה במקום הרביעי. היא לא הצליחה לשחזר את הישגה באולימפיאדת סידני (2000), וסיימה רק במקום ה-13. באותם משחקים הגיעה איימי מבאקה תיאם למקום ה-12 בריצת 400 מטר, ולהישג דומה הגיעה אטו בינטו פול באולימפיאדת אתונה (2004). באולימפיאדת בייג'ינג (2008) בלט נדיס באבה באג'י, שסיים במקום השישי בקפיצה לרוחק. באולימפיאדת לונדון (2012) סיימה המתאבקת איזבל סמבו במקום החמישי. נבחרת הכדורגל העפילה לשלב רבע הגמר, והודחה בידי נבחרת מקסיקו בהארכה. מוסא קונאטה כבש חמישה שערים לזכות הנבחרת, והיה סגן מלך השערים של הטורניר. גם באולימפיאדת ריו דה ז'ניירו (2016) נזקף ההישג הטוב ביותר במשלחת למתאבקת איזבל סמבו, שסיימה במקום השמיני. נבחרת הכדורסל הסנגלית השתתפה במשחקים מספר פעמים בין 1968 ל-1980, וכן באולימפיאדת סידני, אך בכולם סיימה במקום האחרון ללא ניצחון, פרט לאולימפיאדת מוסקבה (1980), בה סיימה במקום ה-11, בזכות ניצחון בודד על נבחרת הודו. מאז אולימפיאדת סרייבו (1984) משתתפת סנגל לסירוגין גם באולימפיאדות החורף, בהן ייצגו אותה במצטבר 3 ספורטאים, שהשתתפותם במשחקים הייתה סמלית בלבד. באולימפיאדות הקיץ: בענפי הקיץ: סנגל במשחקים הפאראלימפיים סנגל במשחקים האולימפיים לנוער מדיה וקבצים בנושא סנגל במשחקים האולימפיים בוויקישיתוף "Medals by Games" [מדליות לפי משחקים]. Olympic Analytics (באנגלית). נבדק ב-6 במאי 2022. {{cite web}}: (עזרה)תחזוקה - ציטוט: url-status (link) "Medals by Sports" [מדליות לפי ענפי ספורט]. Olympic Analytics (באנגלית). נבדק ב-6 במאי 2022. {{cite web}}: (עזרה)תחזוקה - ציטוט: url-status (link)
ריבוי מי שפיר

ריבוי מי שפיר (באנגלית: Polyhidramnions) הוא מונח רפואי הבא לתאר מצב בו קיים עודף במי שפיר בשק השפיר ברחם במהלך ההריון. שכיחות המקרים בהם יש ריבוי מי שפיר עומדת על כ-1%-2% מכלל ההריונות. ריבוי מי שפיר מוגדר כמצב בו מדד מי השפיר (Amniotic Fluid Index או AFI) הוא מעל 24–25 ס"מ. הסיבוכים המיילדותיים הקשורים בריבוי מי שפיר כוללים לידה מוקדמת, סיכון מוגבר להיפרדות שליה ו-Prolapse של חבל הטבור באופן שבו לעובר נגרמת טכיקרדיה ומצוקה עוברית. ריבוי מי שפיר קשור גם ביותר מצגי עכוז ובסיבוכים שונים במהלך הלידה. גם לאחר הלידה קיים סיכון מוגבר יותר לדימום במשכב הלידה (Post-partum hemmorhage) - הרחם, שהיה עד מועד הלידה מורחב מאוד, מתקשה להתכווץ. בכשני שלישים מהמקרים, לא ידועה הסיבה לריבוי מי שפיר, כאשר בשאר המקרים הסיבות יכולות לכלול בין השאר: סוכרת - סיבה שכיחה יחסית לריבוי מי שפיר. הפתוגנזה אינה ברורה לגמרי- ככל הנראה, בשל ההיפרגליקמיה של העובר, יש דיורזה אוסמוטית. לא לכל הנשים עם סוכרת הריונית יהיה ריבוי מי שפיר, ובפרט אם היא מאוזנת. ריבוי מי השפיר לרוב יהיה קיים בנוכחות של עובר מאקרוזומי. מומים עובריים של מערכת העיכול - הפתוגנזה היא עובר שאינו בולע מספיק כתוצאה ממומים שונים במהלך מערכת העיכול, כגון אטרזיה של הוושט, אטרזיה של התריסריון. הפרעה בהפרשת הורמון נוגד השתנה. אי התאמת גורם RH (האם RH שלילי, והעובר RH חיובי, ונוצר מצב של הידרופס פטאליס). תסמונות כרומוזומליות שונות כגון תסמונת דאון. זיהום תוך רחמי. כוריואנגיומה של השליה. טיפול בריבוי מי שפיר נעשה רק במצבים בהם ה-AFI גבוה מ-25 ס"מ. כאשר יש לידה, בנוכחות ריבוי מי שפיר, יש לפקוע את מי השפיר באמצעות מחט וכך להגיע לפקיעה מבוקרת. זאת כדי להימנע ממצב בו המים יורדים במהירות ונוצר Prolpase של חבל הטבור. במקרים קשים של ריבוי מי שפיר אין טיפול יעיל, ניתן להוריד את הלחץ הבטני על ידי ניקוז מי שפיר, אולם אין טיפול תרופתי מתאים. מיעוט מי שפיר מדיה וקבצים בנושא ריבוי מי שפיר בוויקישיתוף ריבוי מי שפיר, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גמביה במשחקים האולימפיים

גמביה משתתפת במשחקים האולימפיים מאז אולימפיאדת לוס אנג'לס (1984). היא מעולם לא השתתפה באולימפיאדת חורף. לאורך השנים היו הישגיהם של הספורטאים הגמבים שהשתתפו במשחקים נמוכים למדי, ואיש מהם לא זכה במדליה אולימפית. באולימפיאדת לונדון (2012) העפיל סוואיבו סאנח לחצי הגמר בריצת 100 מטר, וסיים במקום ה-20 הכללי. גמביה במשחקים הפאראלימפיים גמביה במשחקים האולימפיים לנוער מדיה וקבצים בנושא גמביה במשחקים האולימפיים בוויקישיתוף אתר הוועד האולימפי הלאומי של גמביה
מיעוט מי שפיר

מיעוט מי שפיר (באנגלית: oligohydramnions) הוא מצב רפואי בו קיים מיעוט של מי שפיר בשק השפיר בתוך הרחם, במהלך ההריון. מיעוט מי שפיר מוגדר כמדד מי שפיר (amniotic fluid index) שהוא מתחת ל-5 ס"מ (AFI<5). מיעוט מי שפיר מתחלק ל-early onset ול-late onset. כאשר מיעוט מי השפיר הוא בשלב מוקדם, קיים חשש למומים כגון club foot ודפורמציות נוספות בשלד, אמפוטציות (שיירים של לנוגו וחומרים אחרים במי שפיר אשר הופכים לקשרים פיברוטיים, הנכרכים סביב גפיים ומביאים לקטיעתם), היפופלזיה ריאתית ואגנזיה של הכליות (חוסר התפתחות כלייתית). מיעוט מי שפיר בשלב מאוחר כרוך בסיבוכים מיילדותיים כגון שאיפה של מקוניום (שלא נמהל ולכן עלול לגרום לנזק רב יותר), לחץ על חבל הטבור המביא למצוקה עוברית, עליה בשכיחות ניתוחים קיסריים. מומים עובריים במערכת השתן. פיגור גדילה תוך רחמי. מומים מולדים במערכת העצבים המרכזית הכוללים למשל יתר הפרשה של הורמון נוגד השתנה. הפרעות כרומוזומליות המביאות בין היתר לפגיעה כלייתית כגון תסמונת טרנר, טריזומיה 18. סיבות הקשורות לשליה כגון ווסקולפתיה שלייתית (פגיעה בכלי הדם השלייתים). רעלת הריון היפרדות שליה תרופות כגון אינדומד (או ACEI - שאסור לקחת במהלך בהריון). אם יש מיעוט מי שפיר קיצוני אזי יש ליילד את העובר. אם מיעוט מי השפיר הקיצוני החל כבר בתחילת ההריון יש לשקול הפסקת הריון מאחר שרוב המקרים הקיצוניים נובעים מבעיה כרומוזומלית או חוסר התפתחות של הכליות. במידה ומדובר במיעוט מי שפיר שהתפתח מאוחר יותר יש ליילד את העובר. ריבוי מי שפיר מדיה וקבצים בנושא מיעוט מי שפיר בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ארדיפיתקוס

ארדיפיתקוס (שם מדעי: Ardipithecus, "ארדי" מעפרית = "אדמה", "פיתקוס" πίθηκος מיוונית = קוף אדם) הוא סוג נכחד של הומינין שהתקיים במזרח אפריקה בסוף תקופת המיוקן ותחילת הפליוקן, לפני כ־6 עד 4 מיליוני שנה. הסוג ארדיפיתקוס הוגדר לראשונה ב־1995 על ידי הפלאואנתרופולוג האמריקני טים וייט ועמיתים, וכיום הוא כולל שני מינים ידועים: ארדיפיתקוס רמידוס, המוכר טוב יחסית מן השלד המאובן הידוע בכינוי הפופולרי "ארדי", וארדיפיתקוס קדבה, הידוע כיום משיניים מאובנות בלבד. להצעת וייט ועמיתיו הסוג כולל גם שני מינים נכחדים נוספים מאפריקה של סוף המיוקן, אשר מגליהם סיווגו אותם לסוגים אחרים: סהלאנתרופוס צ'אדנסיס ואורורין טוגננסיס. לפי השערה מקובלת כיום בחקר האבולוציה של האדם הסוג ארדיפיתקוס הוא השורש של השושלת ההומינינית - הוא קרוב מאוד לאב הקדמון המשותף של האדם והשימפנזה, והוא האב הקדמון של הסוג אוסטרלופיתקוס, ודרכו של הסוג פראנתרופוס והסוג אדם. מיני ארדיפיתקוס היו ככל הנראה שוכני יער, ובדומה לקופי-אדם נכחדים אחרים מתקופת המיוקן היו מותאמים לטיפוס על עצים, אבל מבנה השלד והגולגולת שלהם כבר מראה התאמות ראשונות להליכה זקופה על שתיים. תכונות הומיניניות נוספות שאפיינו אותם הן פנים קטנות ופחות בולטות קדימה מפניהם של קופי-אדם, ושיניים קטנות יותר (בעיקר הניבים המשמשים ללחימה) המכוסות זגוגית שן עבה יותר. מדיה וקבצים בנושא ארדיפיתקוס בוויקישיתוף ארדיפיתקוס, באתר האנציקלופדיה של החיים (באנגלית) ארדיפיתקוס, באתר GBIF (באנגלית) לחצו כדי להקטין חזרה לחצו להגדלה
ארדיפיתקוס קדבה

ארדיפיתקוס קדבה (שם מדעי: Ardipithecus kadabba, "ארדי" מעפרית = "אדמה", "פיתקוס" πίθηκος מיוונית = קוף אדם, "קדבה" מעפרית = "אב קדמון") הוא מין נכחד של הומינין מן הסוג ארדיפיתקוס, שחי במזרח אפריקה בתקופת המיוקן, לפני כ- 5.2 עד 5.8 מיליון שנה. המין מוכר רק ממאובנים חלקיים מאוד, בעיקר שיניים שהתגלו בחמישה אתרים שונים באתיופיה החל משנת 1997, על ידי צוות פרויקט האוואש התיכון בראשות הפלאואנתרופולוג האתיופי יוהאנס היילה סלאסי והפלאואנתרופולוג האמריקני טים וייט. הממצאים סווגו בתחילה כתת-מין קדבה של ארדיפיתקוס רמידוס, אך ב- 2002 הופרדו למין משלהם עקב הבדלים במאפיינים מורופולוגים של השיניים, הדומים יותר למאפיינים של שיני קופי-אדם. מעט מאוד ידוע על מין זה, אך משערים שהוא קרוב לאב הקדמון המשותף של האדם והשימפנזה, הן משום שהתארוך שלו קרוב מאוד לתארוך זמן הפיצול בין גנום האדם וגנום השימפנזה בשיטות שעון מולקולרי, והן בשל דמיונו הרב למין רמידוס המוכר יותר. ייתכן גם שמין זה קרוב מאוד למאובני אורורין טוגננסיס מקניה וסהלאנתרופוס צ'אדנסיס מצ'אד. מדיה וקבצים בנושא ארדיפיתקוס קדבה בוויקישיתוף ארדיפיתקוס קדבה, באתר האנציקלופדיה של החיים (באנגלית) ארדיפיתקוס קדבה, באתר GBIF (באנגלית)
סמואל דלמברט

סמואל דלמברט (באנגלית: Samuel Dalembert; נולד ב-10 במאי 1981) הוא כדורסלן קנדי יליד האיטי המשחק בעמדת הסנטר. דלמברט נולד בעיר פורט או פרינס שבהאיטי וכשהיה בן 14 עבר להתגורר במונטריאול שבקנדה. במונטריאול, הוא החל לשחק כדורסל ולאחר מכן שיחק בקבוצת הכדורסל של אוניברסיטת סיטון הול בניו ג'רזי. בשנת 2001 נרשם לדראפט ה-NBA ונבחר במקום ה-26 על ידי פילדלפיה 76'. דלמברט שיחק בפילדלפיה עד לשנת 2010 ובשנה זו הועבר בטרייד לסקרמנטו קינגס תמורת אנדרס נוצ'יוני וספנסר האווס. בשנת 2007 דלמברט קיבל אזרחות קנדית ומאז הוא יכול לשחק במדי נבחרת קנדה בכדורסל. דלמברט הקים קרן על שמו בשנת 2007 והיא פועלת בשיתוף יוניצ"ף כדי לתרום מזון לילדים בהאיטי ולהקים בית ספר ומתקן אימונים בהאיטי שייקראו "אקדמיית דלמברט". לאחר רעידת האדמה שהתרחשה בהאיטי ב-2010, תרם דלמברט מאה אלף דולר למולדתו. הוא גם נסע להאיטי על מנת לסייע במאמצי השיקום והמשיך להיות מעורב בגיוס תרומות למען נפגעי האסון. בזכות פעילות זו, זכה דלמברט בפרס האזרחות על שם וולטר קנדי לשנת 2010. מדיה וקבצים בנושא סמואל דלמברט בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN דף השחקן באתר ה-NBA דף השחקן באתר ESPN דיווח על זכייתו בפרס וולטר קנדי, 19.4.2010, באתר ה-NBA ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
עכברא

עכברה הייתה בימי הביניים עיר בבבל על הגדה השמאלית של החידקל עשר פרסאות צפונית לבגדאד. העיר נוסדה על ידי שאפור הראשון במאה השלישית, תחת השם ווזוג-שאפור. הוא הושיב במקום שבויים רומים. קהילה יהודית גדולה התקיימה במקום בימי רב האי גאון. מוקדסי מתאר את העיר כגדולה ומאוכלסת ומשבח את הענבים שלה. בשנת 1031 נמלט לשם ג'לאל אל-דאוולה, סולטאן השושלת הבויהית שנמלט ממרד עבדים בפרס. בנימין מטודלה כותב: "עוכברא, העיר שנוסדה על ידי המלך יהויכין, שיש בה כ-10,000 יהודים. בראשם עומדים רב ענן, רב ג'בין ורב ישמעאל". אבן קאליקן כותב עליו במאה ה-13 שהיא עיירה קטנה עשר פרסאות מצפון לבגדאד ממנה יצאו חבורה של אנשים מלומדים. ישמעאל העכברי שמואל אברהם פוזננסקי, עכברא, בתוך אנציקלופדיה אוצר ישראל (איזנשטין, יהודה דוד, עורך), כרך ח', תשי"ב, עמ' 63-64, באתר היברובוקס Babylonian Problems, 1923, page 305
ארוך

האם התכוונתם ל... אבי ארוך – ראש להק כוח האדם, מנכ"ל יוניברסל מוטורס ישראל אריה ארוך – צייר ישראלי יונתן ארוך – מפיק קולנוע ישראלי, בנו של אריה שלמה ארוך – מתאגרף יהודי יליד יוון שמוליק ארוך – נגן בס אורך
שבילי הזעם

שבילי הזעם (באנגלית: Badlands) הוא סרט אמריקאי משנת 1973. הסרט נכתב ובוים בידי טרנס מאליק. בתפקידים הראשיים מופיעים מרטין שין וסיסי ספייסק. מאליק ביסס את תסריטו על סיפורם האמיתי של צ'ארלס סטארקוות'ר בן ה-19 וקאריל אן פוגאט, חברתו בת ה-14. באחד בדצמבר 1957, בשעת בוקר מוקדמת, רצח סטארקוות'ר את קורבנו הראשון, מתדלק בתחנת דלק, בלינקולן שבנברסקה, בשל ויכוח על תשלום בכרטיס אשראי. מאז הספיק לרצוח עוד עשרה אנשים, כשהוא נמלט על נפשו עם חברתו. בפברואר 1958 נתפסו השניים וסטארקוות'ר הוצא להורג על הכיסא החשמלי. פוגאט נשפטה למאסר עולם. "שבילי הזעם" מסופר מנקודת מבטה של הולי, נערה פשוטה ותמימה, החיה בעיירה נידחת בדרום דקוטה בארצות הברית. יום בהיר אחד היא פוגשת את קיט, צעיר עני ומרדן, נופלת בקסמו ומתאהבת בו. לאחר שאביה מסרב לאפשר להם להיפגש, יורה בו קיט למוות. יחד הם יוצאים למסע של בריחה והרג. סיפור ההרפתקאות התמים שמתארת הולי, על הקלישאות הרומנטיות שבו, מעומת לאורך כל הסרט עם האמת הנחשפת, על נטייתו החולנית של קיט לאלימות. השימוש בקריינות (Voice Over) כדי ליצור פיצול וקונפליקט בין הקול והתמונה הפך למרכיב דומיננטי ביצירתו של מאליק. הולי מספרת בסופו של הסרט שקיט הוצא להורג בשל פשעיו. מאליק החל בכתיבת התסריט ב-1970 בהיותו בן 27. זה היה סרטו הראשון כבמאי. צילומי הסרט החלו ביולי 1972. על פי כוכבת הסרט סיסי ספייסק, מאליק ביים את הסרט באופן אימפולסיבי וספונטני, כשהוא משנה תדיר את מקום הצילומים. רבים מאנשי הצוות המתוסכלים עזבו בשל כך את הצילומים, מה שגרם לקשיים ניכרים בהפקה. בריאן פרובין, צלמו של הסרט, שמחה על שיטות העבודה של מאליק, חלה לבסוף והוחלף זמנית על ידי טאק פוג'ימוטו (לעתיד, צלמו הקבוע של הבמאי ג'ונתן דמי). את מקום הצלם תפס לבסוף סטיבן לרנר. מפיק הסרט, אדוארד פרסמן, ציין בראיון שנתן, שלמרות חילופי הצלמים, סגנונו של הסרט נותר אחיד. ג'ק פיסק, המעצב האמנותי של הסרט, מייחס את האחידות הסגנונית ואת עצם השלמת הסרט, לחזונו של מאליק. הסרט התקבל בתשואות בשעת יציאתו לאקרנים. הקרנת הבכורה נערכה בפסטיבל הסרטים של ניו יורק באוקטובר 1973 ועל פי דיווחים רבים אף האפילה על הקרנת "רחובות זועמים" של מרטין סקורסזה. בריאיון לגארדיאן הבריטי משנת 1999 אמר מרטין שין כי זה התסריט הטוב ביותר שקרא מעודו. בראיונות אחרים הגדיר את תפקידו בסרט כטוב ביותר שגילם בכל הקריירה שלו. כתב העת Time Out מיקם את הסרט במקום השלישי ברשימת 50 יצירות הביכורים הקולנועיות הטובות ביותר, מיד לאחר "האזרח קיין". בשנת 1993, נבחר הסרט לשימור על ידי ספריית הקונגרס בהיותו "משמעותי מבחינה תרבותית, היסטורית ואסתטית." מדיה וקבצים בנושא שבילי הזעם בוויקישיתוף "שבילי הזעם", במסד הנתונים הקולנועיים IMDb (באנגלית) "שבילי הזעם", באתר נטפליקס "שבילי הזעם", באתר AllMovie (באנגלית) "שבילי הזעם", באתר Rotten Tomatoes (באנגלית) "שבילי הזעם", באתר Metacritic (באנגלית) "שבילי הזעם", באתר אידיבי "שבילי הזעם", במסד הנתונים הקולנועיים KinoPoisk (ברוסית) מאמר משנת 2008 בגארדיאן לירון סיני, השביל מתחיל פה, באתר ynet, 23 בדצמבר 2010 ראיון נדיר שהעניק מאליק למגזין Sight & Sound ב-1975 הקדימון (טריילר) המקורי של הסרט יצירות הביכורים הטובות ביותר בקולנוע - על פי המגזין טיים אאוט
לייף אובה אנדסנס

לייף אובה אנדסנס (בנורווגית: Leif Ove Andsnes‏, נולד ב-7 באפריל 1970) הוא פסנתרן נורווגי בתחום המוזיקה הקלאסית. הוא פרופסור באקדמיה למוזיקה באוסלו, פרופסור אורח בקונסרבטוריון המלכותי בקופנהגן וחבר באקדמיה המלכותית למוזיקה של שוודיה. אנדסנס, יליד קארמיי, היה תלמידו של המורה ממוצא צ'כי יז'י הלינקה בקונסרבטוריון של ברגן ולאחר מכן השתלם בבלגיה אצל ז'אק דה טיאז'. קיים את קונצרט הבכורה שלו באוסלו בשנת 1987, אחר כך ב-1989 הופיע בפסטיבל אדינבורו בליווי הפילהרמונית של אוסלו ושנה לאחר מכן בארצות הברית ניגן עם תזמורת קליבלנד בניצוחו של נמה ירבי. בשנת 2002 ביצע במסגרת הלילה האחרון של הפרומס בלונדון את הקונצרטו לפסנתר של גריג. בנובמבר 2009 ניגן לראשונה בלינקולן סנטר באולם אליס טולי - את ה"תמונות בתערוכה" מאת מוסורגסקי. השתתף גם בפסטיבל "לרוב מוצרט" בקרנגי הול ובאפל סטור בניו יורק. מבצע מוערך של מוזיקה קאמרית, בשנת 1991 אנדסנס השתתף בהקמת הפסטיבל ריסר למוזיקה קאמרית והתמנה למנהלו האמנותי עד שנת 2010. נאלץ לעזוב משרה זאת אחרי שבת הזוג שלו, נגנית הקרן ראגנילד לותה ילדה את ילדתם הראשונה, סיגריד. את זמנו מחלק אנדסנס בין מגוריו באוסלו, קופנהגן והאזור ההררי מערב הרדנגר. לדבריו לקח באומנותו בעיקר את דוגמתם של גזה אנדה, דינו ליפאטי, ארטורו בנדטי מיכלאנג'לי וסביאטוסלב ריכטר. אנדסנס הקליט בין היתר יצירות של גריג, רוברט שומאן, שופן, לידר של שוברט עם הזמר איאן בוסטריג', סונאטות מאת שוברט וינאצ'ק, סונאטות לפסנתר וכינור מאת בלה בארטוק יחד עם כריסטיאן טצלאף. כמו כן הוציא הקלטות של הקונצרטים של מוצרט והיידן עם התזמורת הקאמרית הנורווגית, את הקונצרטים של רחמנינוב עם פאבו ברגלונד ואנטוניו פאפאנו, את הקונצרטו מס.2 לפסנתר מאת ברטוק תחת ניצוחו של פייר בולז. הקליט לרוב בחברות התקליטים ורג'ין ואי.אם.אי. היה 4 פעמים מועמד לפרסי גראמי. חבר המסדר המלכותי הנורווגי ע"ש אולב הקדוש, בדרגת מפקד 1987 - פרס הינדמית - בגרמניה 1997 פרס בקורת התקליטים הגרמנית 2000 פרס החברה הפילהרמונית המלכותית בלונדון 2002 הפרס גרמופון לנגינה כלית על ביצוע קטעים ליריים מאת גריג 2005 נבחר "הטוב שבטובים" על ידי המגזין "וניטי פר" 2007 פרס פר גינט, המוענק לנורווגים בעלי הישגים יוצאי דופן מדיה וקבצים בנושא לייף אובה אנדסנס בוויקישיתוף אתר האינטרנט הרשמי של לייף אובה אנדסנס לייף אובה אנדסנס, ברשת החברתית פייסבוק לייף אובה אנדסנס, ברשת החברתית אקס (טוויטר) לייף אובה אנדסנס, במסד הנתונים הקולנועיים IMDb (באנגלית) לייף אובה אנדסנס, באתר ספוטיפיי לייף אובה אנדסנס, באתר AllMusic (באנגלית) לייף אובה אנדסנס, באתר MusicBrainz (באנגלית) לייף אובה אנדסנס, באתר Discogs (באנגלית) לייף אובה אנדסנס, באתר Songkick (באנגלית) לייף אובה אנדסנס, באתר אנציקלופדיה בריטניקה (באנגלית)
ענבל

ענבל (לעיתים לְהָאָה) (palatine uvula או uvula) הוא פיסת רקמה התלויה מעל שורש הלשון מגג הפה מאחורי הווילון. יש ויכוחים האם לענבל יש תפקיד ביצירת צליל הקול האנושי, בשילוב עם האוויר הנפלט מהריאות, הלוע, הווילון והלשון. הענבל מתפקד גם כבסיס חיתוך עבור העיצורים הענבליים. יש הטוענים כי הענבל משתתף בסגירה של ה-velopharyngeal port. יש הטוענים שלענבל אין תפקיד כלל, והם מתבססים על כך שבעת הסרתו אין בעיות בתפקוד הדיבור או הבליעה. הענבל מורכב מרקמת שריר, רקמת חיבור וקרום רירי. ענבל מוארך עלול לגרום לנחירה, ולדום נשימה בשינה. לעיתים מסירים אותו בניתוח כשהוא גדול מהנורמה. יש מקרים בהם ניתן לראות ענבל חצוי (uvula bifida). אם זה מולד, זה יכול להעיד על כך שבמקור היו אלה שני שרירים שהתחברו. ייתכן ומקור השם ענבל הוא מיוונית embolos (יתד). ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
הנדסת חומרה

הנדסת חומרה היא תחום בהנדסה העוסק בעיצוב, בפיתוח, ובתכנון רכיבי חומרה למחשב או להתקן אלקטרוני אחר, כמו מיכשור סלולרי וציוד תקשורת. הנדסת החומרה כוללת גם ארכיטקטורת מחשב העוסקת בתכנון המחשב באמצעות רכיביו (או גם תכנון רכיבים באמצעות תת-רכיבים) אך לא בכל ההיבטים של תכנון הרכיבים עצמם, פיתוחם ותכנון ייצורם. העוסקים בתחום זה הם בעיקר מהנדסים מתחום האלקטרוניקה והחשמל. אולם, יכולים לעסוק בתחום גם מהנדסים ומומחים אחרים (למשל: בתחום העיצוב, בתחום פיתוח חומרים ועוד). הנדסת חומרה כוללת גם תכנון מערכות משובצות, המשלבות חומרה ותוכנה למטרות ספציפיות. בנוסף, התחום מתמקד גם בפיתוח ובדיקת מעגלים משולבים (ICs), כמו מעבדים וזיכרונות, הקריטיים לתפקוד המחשב. מהנדסי חומרה נדרשים לעיתים קרובות לעבוד בצוותים רב-תחומיים, לשתף פעולה עם מהנדסי תוכנה ומהנדסי מערכת כדי להבטיח את האינטגרציה והפעולה התקינה של המערכות המורכבות. מונחים בחומרה ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
רבי אלעזר בן יהודה איש ברתותא

רבי אלעזר בן יהודה איש ברתותא היה תנא בן הדור השלישי לתנאים. היה תלמידו של רבי יהושע בן חנניה וחברו של רבי עקיבא, ומספר פעמים רבי עקיבא חלק על דברים שמסר בשם רבי יהושע ומסרן בלשון אחרת. מאמריו במשנה ובתלמוד מועטים, וכמחציתם בשם רבו. רבן גמליאל מסר בשמו, וכן רבי שמעון. יצחק אייזיק הלוי כתב שאליעזר בן יהודה איש ברתותא היה מראשי "התנאים השונים" אשר היו עוסקים בהעברת נוסח המשנה ודברי התנאים הראשונים בסגנונם. מפורסם מאמרו במסכת אבות: תן לו משלו, שאתה ושלך - שלו. וכן בדוד הוא אומר: "כִּי מִמְּךָ הַכֹּל וּמִיָּדְךָ נָתַנּוּ לָךְ". כלומר: תן מרכושך לאלוהים, לצדקה ומצוות אחרות, כי מה שתתן לה' - לא משלך אתה נותן אלא משלו, שהרי גם אתה עצמך שייך לה'. מסופר עליו כי היה נאה דורש ונאה מקיים בהתאם למאמרו זה. כשפגש גבאי צדקה היה נותן להם את כל אשר בידו, עד כדי כך שהם החלו להתחמק ממנו כדי שלא יתן את כל רכושו. פעם הלך עם סכום גדול כדי לקנות נדוניא לבתו, וראה את גבאי הצדקה בשוק כשהם מנסים להתחבא מפניו. הוא רדף אחריהם, והשביע אותם שיגלו לו לאיזו מטרה הם אוספים כסף הפעם, וכשהשיבו שהם עוסקים בהכנסת כלה של יתום ויתומה - נתן להם את כל כספו, פרט לזוז אחד. קנה בו מעט תבואה ושם במחסן, ואירע נס והמחסן התמלא תבואה. למרות זאת סירב ליהנות מן הנס, ואמר לבתו שהיא תקבל מן התבואה כאחת מכל עניי העיר. מקום עירו "ברתותא" אינו ידוע, ויש משערים כי הייתה בגליל. יש אומרים שרבי שמעון בן אלעזר היה בנו. אהרן הימן, ר' אלעזר בן יהודה איש ברתותא, תולדות תנאים ואמוראים - חלק א, לונדון, תר"ע, עמ' 177, באתר היברובוקס שניאור זלמן שכטר, ‏"רבי אלעזר בן יהודה איש ברתותא", במהדורת 1901–1906 של האנציקלופדיה היהודית (באנגלית) משנה, מסכת טבול יום, פרק ג'; תוספתא מסכת בכורות, פרק ז, הלכה ו; תלמוד בבלי, מסכת פסחים, דף י"ג, עמוד א'. משנה, מסכת ערלה, פרק א', משנה ד'. תוספתא, מסכת זבים, פרק א, הלכה ה. דורות הראשונים, כרך א', חלק א', המשנה ביסודה ותקופת התנאים עליה, פרק י"ח, עמוד 241-242; דורות הראשונים, כרך א', חלק ב', עמוד 565 משנה, מסכת אבות, פרק ג', משנה ז'. ספר דברי הימים א', פרק כ"ט, פסוק י"ד. תלמוד בבלי, מסכת תענית, דף כ"ד, עמוד א'; בתלמוד בפנינו מסופר המעשה על "אלעזר איש בירתא", אך בכתבי יד ובכמה ראשונים הנוסח "רבי אלעזר איש ברתותא". חנוך אלבק, בפירושו למשנה, מסכת אבות, פרק ג', משנה ז'. תולדות תנאים ואמוראים, ערך "שמעון בן אלעזר".
מינהל המודיעין הכללי של ירדן

מינהל המודיעין הכללי של ירדן (בערבית: دائرة المخابرات العامة; בתעתיק מדויק: דאאִ' רת אלמֻח'אבראת אלעאמה) היא סוכנות הביון הממשלתית של הממלכה הירדנית ההאשמית, שהוקמה ב-1964 כיורשת למחלקת החקירות הכללית, אשר היה גוף לסיכול ריגול והכיל מחלקת מודיעין. מנהל הארגון, ראש המודיעין הירדני, הוא פייסל אל-שובאכּי, שמונה למנהל המודיעין הכללי באוקטובר 2011, כמחליפו של מוחמד א-רקאד. מ-1952 עד 1964 פעלה מחלקת החקירות הכללית (دائرة المباحث العامة) כסוכנות הביון הירדנית. ראש הארגון מתמנה על פי צו מלכותי, כך למשל הגנרל מוחמד א-רקאד מונה לתפקיד על ידי המלך, עבדאללה השני, בינואר 2008 לאחר שהחליף את מוחמד א-ד'הבי. ראש הארגון הראשון, מ-1952 עד 1962, היה הגנרל מוחמד אל-כילאני. עקב המחאות ההמוניות מלך ירדן פיזר את הקבינט בראשותו של מערוף אל-בח'ית ופיטר את ראש המודיעין מוחמד א-ראקד, תוך שהוא ממנה במקומו את פייסל אל-שובאכּי, לשעבר שגריר ירדן במרוקו. אתר האינטרנט הרשמי של מינהל המודיעין הכללי של ירדן Jordan's king dismisses prime minister and cabinet, CNN ערך זה הוא קצרמר בנושא ירדן. אתם מוזמנים לתרום לוויקיפדיה ולהרחיב אותו.
ביאלה סלאטינה

ביאלה סלאטינה (בבולגרית: Бяла Слатина) היא עיר בצפון מערב בולגריה, השלישית בגודלה במחוז וראצה ושוכנת 101 ק"מ צפונית מהבירה סופיה ו-41 ק"מ מבירת המחוז וראצה. עדויות להתיישבות אנושית מאורגנת של שבטים תראקים מתוארכות לתקופת הברונזה המאוחרת. צפונית מזרחית לביאלה סלטינה מצויים שרידי מצודה מהמאה ה-1, עת נשלט האזור על ידי האימפריה הרומית. המצודה הוחרבה במהלך המאה ה-6 בעת פלישת שבטים סלאבים לאזור. במהלך המאה ה-7 עת נשלט השטח בידי האימפריה הבולגרית הראשונה הוקם בשטח היישוב המודרני כפר בשם סלאטינה (בבולגרית: ביצה), ששאב את שמו ממיקומו בסמוך לשטחי ביצות נרחבים. במהלך המאה ה-14 נכבש הכפר על ידי צבא האימפריה העות'מאנית ושמר על שמו לאורך תקופת שלטון העות'מאנים. ב-1776 פרץ מרד באזור כנגד הואלי העות'מאני והוא דוכא בקשיחות, תוך הגליית כל תושביו ובכלל זה מהכפר סלאטינה. רק בשלהי המאה ה-18 התירו העות'מאנים למספר משפחות מוסלמיות לחזור ולהתיישב בכפר. לקראת מחצית המאה ה-19, עידן התחייה הלאומית הבולגרית חזרו גם נוצרים להתיישב בכפר והוקמו בית ספר וכנסייה. באוקטובר 1877, במהלך המלחמה העות'מאנית-רוסית (1877–1878) נכבש הכפר על ידי צבא האימפריה הרוסית והפך מתוקף סיכומי קונגרס ברלין, חלק מנסיכות בולגריה. ב-1914 קיבל היישוב מעמד של עיר ועם בניית מסילת הרכבת למקום, הואץ הפיתוח הכלכלי והעיר הפכה למרכז סחר חקלאי עם יישובי הסביבה והמדינות השכנות. אוכלוסיית העיר מצויה במגמת קיטון בשל הגירת עבודה ובשל שיעור תמותה העולה על שיעור הילודה. בעשור הראשון של המאה ה-21 קטנה אוכלוסיית ביאלה סלאטינה ב-10 אחוזים, אם כי לקראת סופו התמתנה המגמה. מבחינת התמהיל המגדרי עולה, כי 50.92 אחוזים הן נשים ו-49.08 אחוזים הם גברים. בעיר קיים מפעל לייצור חלקי מכונות, מפעלי עיבוד מזון וטבק, מפעלי טקסטיל ומספר מאפיות. ענף החקלאות מניב את התוצר המקומי הגולמי לנפש הנמוך ביותר בשטחי הרשות המקומית. אף על פי שבאזור מצויים שטחים חקלאיים נרחבים, החקלאות באזור נחשלת ומתוכננת רפורמה נרחבת בענף. הגידולים המרכזיים הם חיטה, שעורה, שיבולת-שועל, תירס, וחמניות. כמו כן קיימות חוות לגידול צאן, בקר וחזירים לתעשיות הבשר והחלב. סרביה זרניאנין, סרביה מדיה וקבצים בנושא העיר ביאלה סלאטינה בוויקישיתוף אתר האינטרנט הרשמי של ביאלה סלאטינה תקציר ההיסטוריה של ביאלה סלאטינה, באתר bulgaria.domino (באנגלית).
Welcome (אלבום)

Welcome (ברוכים הבאים) הוא אלבום האולפן החמישי של סנטנה, האלבום יצא לשווקים ב-9 בנובמבר 1973. באלבום זה הוחלפו גרג רולי וניל שון שעזבו את הלהקה והקימו את להקת Journey, בטום קוסטר, ליאון טומאס, וג'ון מקלפלין. באלבום גם השתתפו נגן הג'אז ג'ון קולטריין, והזמרת היהודיה פלורה פורים. בשנת 2003 פורסמה גרסה חדשה לאלבום, ובא השיר "Mantra" שלא הופיע באלבום המקורי. קרלוס סנטנה - גיטרה חשמלית, גיטרה אקוסטית, גיטרה בס, כלי הקשה, קלימבה ושירה טום קוסטר - קלידים, פסנתר, מרימבה, כלי הקשה ושירה ריצ'רד קרמודה - אורגן האמונד, מלוטרון, פסנתר, פסנתר חשמלי, מרימבה, וכלי הקשה דאג ראוש - גיטרה בס מייקל שריב - תופים חוזה "צ'פיטו" אריאס - טימבלס, תופי קונגה, וכלי הקשה ארמנדו פראזה - תופי בונגו, קונגה, קבאסה, כלי הקשה, ושירה ליאון טומאס - שריקה, ושירה וונדי האס - שירה פלורה פורים - שירה ג'ון מקלפלין - גיטרה ג'ו פרל - חליל צד מידע על האלבום Welcome באתר MusicBrainz האלבום Welcome באתר Discogs האלבום באתר Allmusic (באנגלית) Bob Palmer, ‏Santana - Welcome, באתר הרולינג סטון, 3 בינואר 1974
Borboletta

Borboletta הוא אלבום האולפן השישי של להקת סנטנה. באלבום השתתפו גם נגן הג'אז הברזילאי איירטו מוריירה, ואשתו הזמרת היהודיה פלורה פורים, והם השפיעו רבות על סגנון האלבום. קרלוס סנטנה – גיטרה ושירה חוזה "צ'פיטו" אריאס – כלי הקשה ליאון פטילו – שירה טום קוסטר – קלידים מידע על האלבום Borboletta באתר MusicBrainz האלבום Borboletta באתר Discogs האלבום באתר Allmusic (באנגלית) Bob Palmer, ‏Santana - Borboletta, באתר הרולינג סטון, 20 בדצמבר 1978